CELEX: 62019CB0153
Language: hr
Date: 2020-05-28 00:00:00
Title: Predmet C-153/19: Rješenje Suda (osmo vijeće) od 28. svibnja 2020. (zahtjev za prethodnu odluku koji je uputio Amtsgericht Köln – Njemačka) – FZ protiv DER Touristik GmbH (Zahtjev za prethodnu odluku – Članak 99. Poslovnika Suda – Zračni prijevoz – Uredba (EZ) br. 261/2004 – Članak 12. – Paket tura – Duže kašnjenje leta – Odšteta putnicima – Dodatna odšteta – Pravo putnika na sniženje cijene putovanja)

31.8.2020   
            
            
               HR
            
            
               Službeni list Europske unije
            
            
               C 287/16
            
         
      Rješenje Suda (osmo vijeće) od 28. svibnja 2020. (zahtjev za prethodnu odluku koji je uputio Amtsgericht Köln – Njemačka) – FZ protiv DER Touristik GmbH
      (Predmet C-153/19) (1)
      
      (Zahtjev za prethodnu odluku - Članak 99. Poslovnika Suda - Zračni prijevoz - Uredba (EZ) br. 261/2004 - Članak 12. - Paket tura - Duže kašnjenje leta - Odšteta putnicima - Dodatna odšteta - Pravo putnika na sniženje cijene putovanja)
      (2020/C 287/23)
      Jezik postupka: njemački
      
         Sud koji je uputio zahtjev
      
      Amtsgericht Köln
      
         Stranke glavnog postupka
      
      
         Tužitelj: FZ
      
         Tuženik: DER Touristik GmbH
      
         Izreka
      
      Članak 12. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91 treba tumačiti na način da mu se ne protivi to da putnik, kojem je već dodijeljena odšteta na temelju članka 7. te uredbe, može ostvariti odštetu na temelju prava na sniženje cijene putovanja koje ima u odnosu na tour operatora, predviđenog pravom predmetne države članice, ako se ta potonja odšteta dodjeljuje za pojedinačnu štetu koja proizlazi iz jedne od situacija predviđenih člankom 1. stavkom 1. navedene uredbe, što je na sudu koji je uputio zahtjev da provjeri.
      
         (1)  SL C 182, 27. 5. 2019.